ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
കോമൺ സർവീസ് സെന്ററുകളിലെ ഗ്രാമതല സംരംഭകർക്കായി സംസ്ഥാനതല ശിൽപശാല നാളെ
സി എസ് സി ഇ ഗവർണൻസ് സർവീസസ് ലിമിറ്റഡ് നാളെ  സംസ്ഥാന തലത്തിൽ കോമൺ സർവീസ് സെന്ററുകളിലെ ഗ്രാമതല സംരംഭകർക്കായി ശിൽപശാല സംഘടിപ്പിക്കുന്നു. ഉദ്ഘാടന ചടങ്ങും ശിൽപശാലയും രാവിലെ 10.30ന് തിരുവനന്തപുരം തമ്പാനൂരിലുള്ള ബോബൻ റസിഡൻസിയിൽ നടക്കും.
കേന്ദ്ര ഇലക്ട്രോണിക്സ് & ഇൻഫർമേഷൻ ടെക്നോളജി മന്ത്രാലയത്തിന്റെ സംയോജിപ്പിച്ച എസ് പി വിയാണ് സി എസ് സി ഇ ഗവർണൻസ് സർവീസസ് ലിമിറ്റഡ്. സ്വാതന്ത്ര്യത്തിന്റെ അമൃത മഹോത്സവ ആഘോഷങ്ങളുടെ ഭാഗമായാണ് ശിൽപശാല നടത്തുന്നത്
മികച്ച പ്രകടനം കാഴ്ചവെക്കുന്ന ഗ്രാമതല സംരംഭകർക്ക് ചടങ്ങിൽ സൗകര്യമൊരുക്കും. പാവപ്പെട്ട സംരംഭകരെ കേന്ദ്രീകരിച്ചുള്ള ശിൽപശാലയിൽ ബാങ്കിംഗ്, ഇൻഷുറൻസ്, ടെലി നിയമം തുടങ്ങിയ സേവന മേഖലകളിലെ മുതിർന്ന ഉദ്യോഗസ്ഥരുടെ പരിശീലന സെഷനുകളും ഉൾപ്പെടുന്നു. നിലവിൽ സംസ്ഥാനത്ത് ഏകദേശം 5000 സജീവ സി എസ് സി കൾ ഉണ്ട് .
സി എസ് സി ഇ ഗവർണൻസ് സർവീസസ് ലിമിറ്റഡ് ഇന്ത്യാ ഗവൺമെന്റിന്റെ ഡിജിറ്റൽ ഇന്ത്യ ഫ്ലാഗ്ഷിപ്പ് പരിപാടിയുടെ കീഴിൽ വിഭാവനം ചെയ്ത പദ്ധതികൾ നടപ്പിലാക്കുന്നു. ഗ്രാമീണ ദരിദ്രരെ കേന്ദ്രീകരിച്ച് വിവിധ ജി 2 സി  , ബി 2 സി , മറ്റ് സേവനങ്ങൾ എന്നിവ ജനങ്ങൾക്ക് എത്തിക്കുന്നതിനുള്ള ഐസിടി സജ്ജമാക്കിയ കേന്ദ്രങ്ങളായാണ് കോമൺ സർവീസ് സെന്ററുകൾ വിഭാവനം ചെയ്തിട്ടുള്ളത് . ഡിജിറ്റൽ സേവാ പോർട്ടലിലൂടെ ജി2സി സേവനങ്ങൾ രാജ്യത്തുടനീളം എവിടെയും പ്രാപ്യമാകുന്നു. ബാങ്കിംഗ്, ഇൻഷുറൻസ്, പെൻഷൻ, വിദ്യാഭ്യാസം, അഗ്രി-സേവനങ്ങൾ തുടങ്ങി ഏറ്റവും ആവശ്യമുള്ള 200-ലധികം സേവനങ്ങളിൽ സി എസ് സികൾ ശ്രദ്ധ കേന്ദ്രീകരിക്കുന്നു. നിലവിൽ, 75% അക്ഷയ സംരംഭകരും സി എസ് സി ഐഡി സ്വന്തമാക്കി ഈ സേവനങ്ങൾ നൽകുന്നു.
നവംബർ 29 മുതൽ ഡിസംബർ 05 വരെ സ്വാതന്ത്ര്യത്തിന്റെ അമൃത മഹോത്സവത്തിന്റെ ഐക്കോണിക് വാരമായി കേന്ദ്ര ഇലക്ട്രോണിക്സ് & ഇൻഫർമേഷൻ ടെക്നോളജി മന്ത്രാലയം ആഘോഷിച്ചു വരികയാണ്
(Visitor Counter : 81
പ്രധാനമന്ത്രിയുടെ ഓഫീസ്
ഏഴ് പുതിയ പ്രതിരോധ കമ്പനികളെ രാഷ്ട്രത്തിന് സമർപ്പിക്കുന്ന ചടങ്ങിൽ പ്രധാനമന്ത്രി വീഡിയോ മുഖേന അഭിസംബോധന ചെയ്യും
വിജയദശമി ദിനമായ 2021 ഒക്ടോബർ 15 ന് ഉച്ചയ്ക്ക് 12 മണിക്ക് ഏഴ് പുതിയ പ്രതിരോധ കമ്പനികളെ രാഷ്ട്രത്തിന് സമർപ്പിക്കുന്നതിനായി പ്രതിരോധ മന്ത്രാലയം സംഘടിപ്പിക്കുന്ന പരിപാടിയിൽ പ്രധാനമന്ത്രി ശ്രീ നരേന്ദ്ര മോദി വീഡിയോ മുഖേന അഭിസംബോധന ചെയ്യും
രാജ്യരക്ഷാ മന്ത്രി, രാജ്യരക്ഷാ സഹ മന്ത്രി, എന്നിവരും , പ്രതിരോധ വ്യവസായ അസോസിയേഷനുകളിൽ നിന്നുള്ള പ്രതിനിധികൾ തുടങ്ങിയവർ ചടങ്ങിൽ പങ്കെടുക്കും.
.
7 പുതിയ പ്രതിരോധ കമ്പനികളെ കുറിച്ച്
രാജ്യത്തിന്റെ പ്രതിരോധ സന്നദ്ധതയിൽ സ്വാശ്രയത്വം മെച്ചപ്പെടുത്തുന്നതിനുള്ള ഒരു നടപടിയെന്ന നിലയിൽ, ഒരു ഗവണ്മെന്റ് വകുപ്പിന് കീഴിലെ ഓർഡനൻസ് ഫാക്ടറി ബോർഡിനെ 100% ഗവണ്മെന്റ് ഉടമസ്ഥതയിലുള്ള ഏഴ് കോർപ്പറേറ്റ് സ്ഥാപനങ്ങളാക്കി മാറ്റാൻ ഗവണ്മെന്റ് തീരുമാനിച്ചു. ഈ നീക്കം മെച്ചപ്പെട്ട പ്രവർത്തനപരമായ സ്വയംഭരണവും കാര്യക്ഷമതയും കൈവരിക്കുകയും പുതിയ വളർച്ചാ സാധ്യതകളും പുതുമകളും ഉയർന്നു വരികയും ചെയ്യും.
സംയോജിപ്പിച്ച ഏഴ് പുതിയ പ്രതിരോധ കമ്പനികൾ ഇവയാണ്: മ്യൂണിഷൻസ് ഇന്ത്യ ലിമിറ്റഡ് ; ആർമേഡ് വെഹിക്കിൾസ് നിഗം ലിമിറ്റഡ് ; അഡ്വാൻസ്ഡ് വെപ്പൺസ് ആൻഡ് എക്വിപ്മെന്റ് ഇന്ത്യ , ട്രൂപ് കംഫർട്സ് ലിമിറ്റഡ് ; യന്ത്ര ഇന്ത്യ ലിമിറ്റഡ് ; ഇന്ത്യ ഒപ്റ്റൽ ലിമിറ്റഡ് ; കൂടാതെ ഗ്ലൈഡേഴ്സ് ഇന്ത്യ ലിമിറ്റഡും .
(
രാജ്യരക്ഷാ മന്ത്രാലയം
ഐഎൻഎസ് സുനൈന സെയ്ഷെൽസിൽ
ഓപ്പറേഷൻ സതേൺ റെഡിനസ് ഓഫ് കമ്പൈൻഡ് മാരിടൈം ഫോഴ്സ്സ്  വാർഷിക പരിശീലന അഭ്യാസത്തിൽ പങ്കെടുക്കാൻ ഐഎൻഎസ് സുനൈന 2022 സെപ്തംബർ 24 ന് പോർട്ട് വിക്ടോറിയ, സെയ്ഷെൽസിൽ പ്രവേശിച്ചു. ഇത് ഇന്ത്യൻ മഹാസമുദ്ര മേഖലയിലെ സമുദ്ര സുരക്ഷയ്ക്കുള്ള ഇന്ത്യൻ നാവികസേനയുടെ പ്രതിബദ്ധത ശക്തിപ്പെടുത്തുക മാത്രമല്ല, CMF അഭ്യാസത്തിൽ ഒരു ഇന്ത്യൻ നാവികസേനയുടെ കപ്പൽ ആദ്യമായി പങ്കെടുക്കുകയും ചെയ്യുന്നു.
സിഎംഎഫ് നടത്തുന്ന ശേഷി വർധിപ്പിക്കൽ അഭ്യാസങ്ങളിൽ ഐഎൻഎസ് സുനൈന അസോസിയേറ്റ് പങ്കാളിയാണ്. യുഎസ്എ, ഇറ്റലി, ഓസ്ട്രേലിയ, കാനഡ, ന്യൂ സിലാൻഡ് എന്നിവിടങ്ങളിൽ നിന്നുള്ള പ്രതിനിധി സംഘങ്ങളും; യുകെ, സ്പെയിൻ, ഇന്ത്യ എന്നിവിടങ്ങളിൽ നിന്നുള്ള കപ്പൽ പങ്കാളിത്തവും സംയുക്ത പരിശീലന അഭ്യാസത്തിൽ ഉണ്ട്.
സെയ്ഷെൽസിൽ, ഐഎൻഎസ് സുനൈന പങ്കെടുക്കുന്ന രാജ്യങ്ങളുമായി പ്രൊഫഷണൽ ആശയവിനിമയങ്ങളും നടത്തും.
പ്രധാനമന്ത്രിയുടെ ഓഫീസ്
ഹിമാലയൻ സ്വത്വമുള്ള സംസ്ഥാനങ്ങൾക്കായുള്ള ദർശനം സംബന്ധിച്ച പ്രധാനമന്ത്രിയുടെ 2001 ലെ വീഡിയോ
ഹിമാലയൻ സംസ്ഥാനങ്ങളുടെ വികസനത്തിനുള്ള ദൃഢനിശ്ചയം ശക്തമായി തുടരുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഹിമാലയൻ ഐഡന്റിറ്റി ഉള്ള സംസ്ഥാനങ്ങളെക്കുറിച്ചുള്ള പ്രധാനമന്ത്രിയുടെ കാഴ്ചപ്പാടിനെക്കുറിച്ചുള്ള 2001-ലെ വീഡിയോയ്ക്ക് മറുപടിയായി ശ്രീ മോദി ട്വീറ്റ് ചെയ്തു:
“ഇത് പങ്കിട്ടതിന് നന്ദി. ഒരുപാട് ഓർമ്മകൾ തിരികെ കൊണ്ടുവരുന്നു. നിശ്ചയദാർഢ്യം ഒന്നുതന്നെയാണ്!”
--ND--
(Thank you for sharing this. Brings backs many memories. The resolve is of course the same! https://t.co/dv9k4OCG1Z
— Narendra Modi  October 21, 2022
ആഭ്യന്തരകാര്യ മന്ത്രാലയം
കോവിഡ് പ്രതിരോധത്തിനായി മെയ് 3 വരെ ലോക് ഡൗൺ നീട്ടാനുള്ള തീരുമാനം ജനങ്ങളുടെ ജീവൻ സംരക്ഷിക്കുന്നത് ലക്ഷ്യമിട്ട്: ശ്രീ അമിത് ഷാ
കോവിഡ് പോരാട്ടത്തിന്റെ ഭാഗമായി ഇന്ത്യ ഗവണ്മെന്റ് ലോക് ഡൗൺ രാജ്യവ്യാപകമായി മെയ് 3 വരെ നീട്ടാന് തീരുമാനിച്ചിരിക്കുകയാണ്.
ഇത്തരമൊരു തീരുമാനം കൈക്കൊണ്ട പ്രധാനമന്ത്രി ശ്രീ നരേന്ദ്രമോദിക്ക് ആഭ്യന്തരമന്ത്രി അമിത് ഷാ നന്ദി രേഖപ്പെടുത്തി. കോവിഡിനെ തോൽപ്പിക്കുന്നത് ലക്ഷ്യമിട്ട്, ലോക് ഡൗൺ കാലയളവ് നീട്ടാനുള്ള ശ്രീ മോദിയുടെ തീരുമാനം രാജ്യത്തെ ജനങ്ങളുടെ ജീവന് സംരക്ഷണം ഉറപ്പാക്കുന്നതിന് വേണ്ടിയാണെന്നും ആഭ്യന്തരമന്ത്രി അഭിപ്രായപ്പെട്ടു.
കോവിഡ് 19 വ്യാപനം തടയുന്നതിന് ഭരണകൂടം സ്വീകരിച്ചിട്ടുള്ള തീരുമാനങ്ങളെ ശ്രീ ഷാ അഭിനന്ദിച്ചു. ലോകമൊട്ടാകെ ഒരു മഹാമാരിയെ നേരിടുന്ന ഇക്കാലത്ത് ഇത്തരമൊരു വിപത്തിനെ എങ്ങനെ പ്രതിരോധിക്കാം എന്നതിന് പ്രധാനമന്ത്രിയുടെ നേതൃത്വത്തിൻ കീഴിൽ പോരാടുന്ന ഇന്ത്യൻ ജനത ഒരു മാതൃക സൃഷ്ടിച്ചതായും അദ്ദേഹം അഭിപ്രായപ്പെട്ടു. കാലോചിതമായി ഭരണകൂടം സ്വീകരിക്കുന്ന വിവിധ തീരുമാനങ്ങളും അതിനു രാജ്യത്തെ ജനങ്ങൾ നൽകുന്ന സഹകരണവും ഇതിന് അടിവരയിടുന്നു.
കോവിഡ് വിരുദ്ധ പോരാട്ടത്തിൽ കേന്ദ്ര ഗവണ്മെന്റുമായി ചേർന്ന് സംസ്ഥാനങ്ങൾ പ്രവർത്തിക്കുന്ന രീതി അഭിനന്ദനാർഹമെന്നു ആഭ്യന്തരമന്ത്രി വിലയിരുത്തി. ഈ മഹാമാരിയെ പ്രതിരോധിക്കാനും പൗരന്മാരുടെ ആവശ്യങ്ങൾ നിറവേറ്റാനും കേന്ദ്ര-സംസ്ഥാന ഭരണകൂടങ്ങൾ തമ്മിലുള്ള സഹകരണം പ്രധാനമാണെന്നും ശ്രീ ഷാ ഓർമ്മിപ്പിച്ചു. ഈ സഹകരണം കൂടുതൽ ശക്തമാക്കേണ്ടതുണ്ട്. എങ്കിൽ മാത്രമേ രാജ്യത്തെ ജനങ്ങൾക്ക് ബുദ്ധിമുട്ടുകളൊന്നും കൂടാതെ തന്നെ അവർക്കാവശ്യമായ സാധനങ്ങൾ ലഭ്യമാക്കാനും, ലോക് ഡൗൺ നിർദേശങ്ങൾ കൃത്യമായി പാലിക്കപ്പെടുന്നുണ്ടെന്ന് ഉറപ്പാക്കാനും സാധിക്കൂ.
കോവിഡ് വിരുദ്ധ പോരാട്ടത്തിന്റെ മുൻനിരയിലുള്ള ആരോഗ്യ പ്രവർത്തകർ, സുരക്ഷാ ഉദ്യോഗസ്ഥർ എന്നിവരുടെ പ്രവർത്തനം ആഭ്യന്തരമന്ത്രി എടുത്ത് പറഞ്ഞു. ഈ പോരാട്ടത്തിൽ ഡോക്ടർമാർ, ആരോഗ്യപ്രവർത്തകർ, ശുചീകരണ തൊഴിലാളികൾ, പോലീസ് അടക്കമുള്ള സുരക്ഷാ ഉദ്യോഗസ്ഥർ എന്നിവർ നൽകുന്ന സംഭാവനകൾ വിലമതിക്കാനാവാത്തതാണ്. പ്രതിസന്ധി ഘട്ടങ്ങളെ മനസിലാക്കാനുള്ള അവരുടെ ശേഷിയും ധൈര്യവും ഓരോ ഇന്ത്യൻ പൗരനും പ്രചോദനമാകണം. ലഭിക്കുന്ന നിർദേശങ്ങൾ പാലിച്ചുകൊണ്ട്,അവരുമായി സഹകരിക്കാൻ ജനങ്ങൾ തയ്യാറാകണമെന്നും ആഭ്യന്തരമന്ത്രി ഓർമ്മിപ്പിച്ചു.
ഭക്ഷണം, മരുന്ന് അടക്കമുള്ള അവശ്യസാധനങ്ങളുടെ മതിയായ ശേഖരം രാജ്യത്തുണ്ടെന്നും, ആരും പരിഭ്രാന്തരാകേണ്ട കാര്യമില്ലെന്നും ആഭ്യന്തരമന്ത്രി വ്യക്തമാക്കി. അതേസമയം തന്നെ, തങ്ങളുടെ ചുറ്റുപാടുമുള്ള പാവങ്ങളെ സഹായിക്കാൻ രാജ്യത്തെ ജനങ്ങൾ മുന്നോട്ട് വരണമെന്നും ശ്രീ ഷാ അഭ്യർഥിച്ചു.
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 123 കോടിയിലധികം വാക്സിൻ ഡോസുകൾ
ഉപയോഗിക്കാത്ത 18.53 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
1,23,19,12,030
ബാക്കിയുള്ളത്
18,53,90,836
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 123 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 18.53 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
(Visitor Counter : 125
പ്രധാനമന്ത്രിയുടെ ഓഫീസ്
ഇന്ത്യ-ബ്രസീൽ-ദക്ഷിണാഫ്രിക്ക-യുഎസ്എ സംയുക്ത പ്രസ്താവന
ഞങ്ങൾ, ഇന്ത്യ, ബ്രസീൽ, ദക്ഷിണാഫ്രിക്ക, യുഎസ്എ എന്നീ രാജ്യങ്ങളുടെ നേതാക്കൾ, ന്യൂഡൽഹിയിൽ നടന്ന ജി 20 നേതാക്കളുടെ ഉച്ചകോടിക്കിടെ കൂടിക്കാഴ്ച നടത്തി. നാം പങ്കിടുന്ന ലോകത്തിനായി പരിഹാരങ്ങൾ നൽകുന്നതിനുള്ള അന്താരാഷ്ട്ര സാമ്പത്തിക സഹകരണത്തിനുള്ള പ്രധാന വേദിയെന്ന നിലയിൽ ജി20 യോടുള്ള ഞങ്ങളുടെ പ്രതിബദ്ധത പങ്കിടൽ ആവർത്തിച്ചു.
ജി20 യുടെ നിലവിലെയും അടുത്ത മൂന്ന് തവണത്തെയും അധ്യക്ഷർ എന്ന നിലയിൽ, ആഗോള വെല്ലുവിളികൾ അഭിമുഖീകരിക്കുന്നതിനായി ഇന്ത്യയുടെ ജി20 അധ്യക്ഷതയുടെ ചരിത്രപരമായ പുരോഗതി ഞങ്ങൾ കെട്ടിപ്പടുക്കും. ഈ മനോഭാവത്തിൽ, ലോകബാങ്ക് അധ്യക്ഷനുമായി ചേർന്ന്, മെച്ചപ്പെട്ടതും ബൃഹത്തായതും കൂടുതൽ ഫലപ്രദവുമായ ബഹുമുഖ വികസന ബാങ്കുകൾ നിർമ്മിക്കാനുള്ള ജി20യുടെ പ്രതിബദ്ധതയെ ഞങ്ങൾ സ്വാഗതം ചെയ്യുന്നു. മെച്ചപ്പെട്ട ഭാവിക്കായി നമ്മുടെ ജനങ്ങളെ പിന്തുണയ്ക്കുന്നതിന് ജി20യിലൂടെ ഒരുമിച്ച് പ്രവർത്തിക്കുന്നതിലൂടെ നമുക്ക് എന്തുചെയ്യാൻ കഴിയുമെന്ന് ഈ പ്രതിബദ്ധത അടിവരയിടുന്നു.
NS
(
മന്ത്രിസഭ
തവാങില് സശസ്ത്ര സീമാ ബലിന്റെ കൈവശമുള്ള 5.99 ഏക്കര് ഭൂമി അരുണാചല് പ്രദേശ് ഗവണ്മെന്റിന് കൈമാറുന്നതിന് കേന്ദ്ര മന്ത്രിസഭയുടെ അനുമതി
അരുണാചല് പ്രദേശിലെ തവാങില് സശസ്ത്ര സീമാ ബലിന്റെ കൈവശമുള്ള 5.99 ഏക്കര് ഭൂമി, മെഗാ ഫെസ്റ്റിവല്-കം-മള്ട്ടിപര്പ്പസ് ഗ്രൗണ്ട് നിര്മ്മാണത്തിനായി സംസ്ഥാന ഗവണ്മെന്റിന് കൈമാറുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
സശസ്ത്ര സീമാ ബല് കാമ്പസിനകത്തുള്ള 5.99 ഏക്കര് ഭൂമി മെഗാ ഫെസ്റ്റിവല്-കം- മള്ട്ടിപര്പ്പസ് ഗ്രൗണ്ട് നിര്മ്മാണത്തിനായി അരുണാചല് പ്രദേശ് ഗവണ്മെന്റ് കണ്ടെത്തിയിരുന്നു. ഇതില് 4.73 ഏക്കര് പാര്ക്കിംഗ് സൗകര്യത്തോടു കൂടിയ വിവിധോദ്ദേശ ഗ്രൗണ്ടിനും 1.26 ഏക്കര് റിംഗ് റോഡ് നിര്മ്മിക്കുന്നതിനുമാണ്. ഇതനുസരിച്ച് 5.99 ഏക്കര് ഭൂമി കൈമാറാന് സംസ്ഥാന ഗവണ്മെന്റ് അവരോട് അഭ്യര്ത്ഥിച്ചു.
ഫെസ്റ്റിവല്-കം- മള്ട്ടിപര്പ്പസ് ഗ്രൗണ്ട് നിര്മ്മാണത്തിനുള്ള ഈ പദ്ധതിയ്ക്ക് വടക്കു കിഴക്കന് മേഖലയുടെ വികസനത്തിനായുള്ള മന്ത്രാലയം 2016 ല് തന്നെ അംഗീകാരം നല്കിയിരുന്നു. ഈ വിവിധോദ്ദേശ ഗ്രൗണ്ട് വിവിധ ടൂറിസം ഫെസ്റ്റിവലുകള് സംഘടിപ്പിക്കുന്നതിനായി ഉപയോഗിക്കും.
AM MRD – 549
സാമൂഹ്യനീതി, ശാക്തീകരണ മന്ത്രാലയം
എസ്സി/എസ്ടി വിഭാഗത്തിൽ പെട്ടവർക്കെതിരായ അതിക്രമങ്ങൾക്കെതിരെ ദേശീയ ഹെൽപ്പ്ലൈൻ ആരംഭിച്ചു – ടോൾ ഫ്രീ നമ്പർ - 14566
ന്യൂഡൽഹി ,ഡിസംബർ 13, 2021
കേന്ദ്ര സാമൂഹ്യനീതി, ശാക്തീകരണ മന്ത്രി ഡോ. വീരേന്ദ്ര കുമാർ ഇന്ന് പട്ടികജാതി, പട്ടികവർഗ വിഭാഗങ്ങളിൽ പെട്ടവർക്കെതിരായ അതിക്രമങ്ങൾക്കെതിരെ ദേശീയ ഹെൽപ്പ് ലൈൻ  ആരംഭിച്ചു. രാജ്യത്തുടനീളം "14566" എന്ന ടോൾ ഫ്രീ നമ്പറിൽ ഹെൽപ്പ് ലൈൻ ഹിന്ദിയിലും ഇംഗ്ലീഷിലും സംസ്ഥാന/കേന്ദ്ര ഭരണ പ്രദേശങ്ങളുടെ പ്രാദേശിക ഭാഷകളിലും ഇപ്പോൾ മുഴുവൻ സമയവും ലഭ്യമാണ്.
ഹെൽപ്പ്ലൈൻ നമ്പർ രാജ്യത്ത് പട്ടികജാതി ,പട്ടികവർഗ  നിയമം1989, ശരിയായ രീതിയിൽ നടപ്പിലാക്കുന്നത് ഉറപ്പാക്കും. എല്ലാ ടെലികോം സേവന ദാതാക്കളുടെയും മൊബൈൽ കണക്ഷൻ വഴിയോ ലാൻഡ് ലൈൻ നമ്പറിൽ നിന്നോ വോയ്സ് കോൾ /VOIP വഴിയോ ഈ സേവനം ലഭ്യമാകും . മൊബൈൽ ആപ്ലിക്കേഷനും ലഭ്യമാണ്.
ഹെൽപ്പ് ലൈനിന്റെ സവിശേഷതകൾ:-
• പരാതികൾ പരിഹരിക്കൽ: 1955ലെ പിസിആർ ആക്ട്, 1989ലെ പിഒഎ നിയമം എന്നിവ പാലിക്കാത്തത് സംബന്ധിച്ച് ഇര/പരാതിക്കാരൻ/എൻജിഒകളിൽ നിന്ന് ലഭിക്കുന്ന ഓരോ പരാതിയ്ക്കും ഡോക്കറ്റ് നമ്പർ നൽകും.
• ട്രാക്കിംഗ് സിസ്റ്റം: പരാതിയുടെ നിലവിലെ അവസ്ഥ ഓൺലൈനായി ട്രാക്ക് ചെയ്യാവുന്നതാണ്.
• നിയമങ്ങൾ പാലിക്കൽ: ഇരയുമായി ബന്ധപ്പെട്ട നിയമങ്ങളിലെ എല്ലാ വ്യവസ്ഥകളും നിരീക്ഷിക്കുകയും,സംസ്ഥാന / കേന്ദ്ര ഭരണ പ്രദേശങ്ങളിൽ ഈ നിയമം നടപ്പാക്കുന്ന അധികാരികളുമായി സന്ദേശങ്ങൾ / ഇ-മെയിലുകളുടെ രൂപത്തിൽ ആശയവിനിമയം / ഓർമ്മപ്പെടുത്തലുകൾ നടത്തുകയും നിയമ നിർവഹണം നടത്താൻ പ്രേരിപ്പിക്കുകയും ചെയ്യും .
• സംസ്ഥാനങ്ങൾ/കേന്ദ്ര ഭരണ പ്രദേശങ്ങൾക്കുള്ള ഡാഷ്ബോർഡ്: സംസ്ഥാനങ്ങളുടെ/കേന്ദ്ര ഭരണ പ്രദേശങ്ങളുടെ പ്രധാന പ്രകടന സൂചകങ്ങളും  ഡാഷ്ബോർഡിൽ തന്നെ ലഭ്യമാക്കും.
• പ്രതികരണ സംവിധാനം ലഭ്യമാണ്
• ആശയവിനിമയത്തിന് ഒറ്റ സംവിധാനം എന്ന ആശയം സ്വീകരിച്ചു
IE/SKY
(Visitor Counter : 145
ആരോഗ്യ, കുടുംബക്ഷേമ മന്ത്രാലയം
41,000ത്തിലധികം ആയുഷ്മാന് ഭാരത് - ആരോഗ്യ, ക്ഷേമ കേന്ദ്രങ്ങള് രാജ്യത്ത് സമഗ്ര പ്രാഥമിക ആരോഗ്യ സുരക്ഷ നല്കുന്നു
സാര്വത്രികവും സമഗ്രവുമായ പ്രഥാമിക ആരോഗ്യ സുരക്ഷ ലഭ്യമാക്കുക എന്ന ലക്ഷ്യത്തോടെ ആവിഷ്ക്കരിച്ച ആയുഷ്മാന് ഭാരത് പദ്ധതിയുടെ അടിസ്ഥാനഘടകങ്ങളാണ് ആരോഗ്യക്ഷേമ കേന്ദ്രങ്ങള് . ഇതിനായി 2022 ഓടെ 1,50,000 ത്തോളം ഉപ ആരോഗ്യ കേന്ദ്രങ്ങളെയും പ്രാഥമിക ആരോഗ്യ കേന്ദ്രങ്ങളെയും ആരോഗ്യക്ഷേമ കേന്ദ്രങ്ങളാക്കി മാറ്റും.
കോവിഡ് -19 നെതിരായ പോരാട്ടത്തില്, ആയുഷ്മാന് ഭാരത് ആരോഗ്യ ക്ഷേമ കേന്ദ്രങ്ങള് അനവധി സംഭാവനകള് നല്കിയിട്ടുണ്ട്. 2020 ഫെബ്രുവരി 1 മുതലുള്ള അഞ്ച് മാസത്തെ കാലയളവില് 8.8 കോടി ജനങ്ങളാണ് ആരോഗ്യക്ഷേമ കേന്ദ്രങ്ങള് സന്ദര്ശിച്ചത്. കഴിഞ്ഞ അഞ്ച് മാസങ്ങളിലായി 1.41കോടി പേര് ഉയര്ന്ന രക്തസമ്മര്ദ്ധത്തിനും, 1.13 കോടി പേര് പ്രമേഹത്തിനും, 1.34 കോടി പേര് സ്തനാര്ബുദം, വായിലെ അര്ബുദം, ഗര്ഭാശയമുഖ അര്ബുദം എന്നിവ പരിശോധിക്കുന്നതിനും ആരോഗ്യക്ഷേമ കേന്ദ്രങ്ങളിലെത്തി. കോവിഡ് 19 പ്രതിസന്ധികള്ക്കിടയിലും ജൂണ് മാസത്തില് മാത്രം 5.62 ലക്ഷം രോഗികള്ക്ക് ഉയര്ന്ന രക്തസമ്മര്ദ്ദത്തിനും 3.77 ലക്ഷം പേര്ക്ക് പ്രമേഹത്തിനും മരുന്ന് നല്കി. കോവിഡ് 19 വ്യാപനമുണ്ടായതു മുതലുള്ള കാലയളവില് 6.53 ലക്ഷത്തോളം യോഗ പരിശീലന പരിപാടികളും ആരോഗ്യക്ഷേമ കേന്ദ്രങ്ങളില് സംഘടിപ്പിച്ചു.
2020 ജനുവരി മുതല് ജൂണ് വരെയുള്ള കാലയളവില് 12,425 ആരോഗ്യ ക്ഷേമ കേന്ദ്രങ്ങള്കൂടി പ്രവര്ത്തന സജ്ജമായതോടെ ഇവയുടെ എണ്ണം 29,365 ല് നിന്നു 41,790 ആയി ഉയര്ന്നു.
അതത് പ്രദേശങ്ങളില് ജനങ്ങള്ക്ക് കോവിഡിതര അവശ്യസേനവങ്ങളും ലഭിക്കുന്നുണ്ടെന്ന് ഉറപ്പുവരുത്താന് ആരോഗ്യക്ഷേമ കേന്ദ്രങ്ങളിലെ ജീവനക്കാര്ക്ക് സാധിച്ചു. പ്രതിരോധ മരുന്ന് നല്കുന്ന പരിപാടികളും ഗര്ഭിണികള്ക്കുള്ള വൈദ്യപരിശോധനയും ഈ കേന്ദ്രങ്ങള് ഉറപ്പുവരുത്തി. ക്ഷയം, കുഷ്ഠം, ഉയര്ന്ന രക്തസമ്മര്ദ്ദം, പ്രമേഹം എന്നിവയ്ക്കുള്ള അവശ്യ മരുന്നുകളുടെ വിതരണം ആരോഗ്യക്ഷേമ കേന്ദ്രങ്ങളിലെ പ്രവര്ത്തകര് ഉറപ്പുവരുത്തുന്നുണ്ട്.(Visitor Counter : 189
തെരഞ്ഞെടുപ്പ് കമ്മീഷന്
ബീഹാർ നിയമസഭയിലേക്കുള്ള 2020ലെ പൊതുതെരഞ്ഞെടുപ്പ് സംബന്ധിച്ച വിശദാംശങ്ങൾ
ബീഹാർ നിയമസഭയിലേക്കുള്ള 2020 ലെ പൊതു തിരഞ്ഞെടുപ്പ് സംബന്ധിച്ച വിശദാംശങ്ങൾ തെരഞ്ഞെടുപ്പ് കമ്മീഷൻ പ്രഖ്യാപിച്ചു. വിശദാംശങ്ങൾക്കായി ഈ ലിങ്ക് സന്ദർശിക്കുക:
Click here to see Schedule:
പ്രത്യേക സേവനങ്ങളും ഫീച്ചറുകളും
കേന്ദ്ര വിദേശകാര്യസഹമന്ത്രി വി മുരളീധരന് 2022 ഒക്ടോബര് 6 മുതല് 9 വരെ യുഎസ്എ സന്ദര്ശിക്കും
ന്യൂഡല്ഹി ഒക്ടോബര് 06, 2022
കേന്ദ്ര വിദേശകാര്യ-പാര്ലമെന്ററികാര്യ സഹമന്ത്രി വി മുരളീധരന് 2022 ഒക്ടോബര് 6 മുതല് 9 വരെ യുഎസ്എയില് ഔദ്യോഗിക സന്ദര്ശനം നടത്തും.
ഒക്ടോബര് 6നും 7നും അദ്ദേഹം ന്യൂയോര്ക്ക് സന്ദര്ശിക്കും. സന്ദര്ശനവേളയില് ഒക്ടോബര് 6ന്, ''ആഫ്രിക്കയിലെ സമാധാനവും സുരക്ഷയും: സായുധസംഘങ്ങള്ക്കും ഭീകരവാദികള്ക്കും പ്രകൃതിവിഭവങ്ങളുടെ അനധികൃതകടത്തുവഴി ധനസഹായം ലഭിക്കുന്നതിനെതിരായ പോരാട്ടം ശക്തിപ്പെടുത്തല്'' എന്ന വിഷയത്തില് യുഎന് സുരക്ഷാസമിതി സംഘടിപ്പിക്കുന്ന ഉന്നതതലചര്ച്ചയില് അദ്ദേഹം പങ്കെടുക്കും. യുഎന്എസ്സി യോഗം സുരക്ഷാസമിതിയുടെ ഗാബോണ് പ്രസിഡന്സി സിഗ്നേച്ചര് സംരംഭമാണ്. യോഗത്തില് ഗാബോണ് വിദേശമന്ത്രി അധ്യക്ഷനാകും.
2022 ഒക്ടോബര് 7ന്, ഇന്ത്യ-യുഎന് വികസന പങ്കാളിത്തനിധിയുടെ അഞ്ചാം വാര്ഷികത്തിന്റെ സ്മരണയ്ക്കായി നടത്തുന്ന പരിപാടിയില് കേന്ദ്രസഹമന്ത്രി പങ്കെടുക്കും. 2017ല് സ്ഥാപിതമായ, 150 മില്യണ് യുഎസ് ഡോളറിന്റെ ഇന്ത്യ-യുഎന് വികസന പങ്കാളിത്തനിധി ഇന്ത്യാഗവണ്മെന്റ് പിന്തുണയ്ക്കുകയും നയിക്കുകയും, യുഎന് സംവിധാനവുമായി സഹകരിച്ചു നടപ്പാക്കുകയും ചെയ്യുന്നതാണ്. വികസനം തീരെ കുറഞ്ഞ രാജ്യങ്ങളിലും ചെറിയ ദ്വീപുകളുള്പ്പെടെയുള്ള വികസ്വരരാജ്യങ്ങളിലും ശ്രദ്ധകേന്ദ്രീകരിച്ച്, വികസ്വരലോകത്തുടനീളമുള്ള, ദക്ഷിണമേഖലാ ഉടമസ്ഥതയും നേതൃത്വവുമുള്ള, ആവശ്യങ്ങള്ക്കനുസൃതമായതും പരിവര്ത്തനപരവുമായ, സുസ്ഥിര വികസനപദ്ധതികളെയാണ് ഈ സംവിധാനം പിന്തുണയ്ക്കുന്നത്.
അമേരിക്കന് സന്ദര്ശനവേളയില്, യുഎന്എസ്സി യോഗത്തില് പങ്കെടുക്കുന്ന മുതിര്ന്ന യുഎന് ഉദ്യോഗസ്ഥരുമായും മറ്റ് അംഗരാജ്യങ്ങളിലെ മന്ത്രിമാരുമായും കേന്ദ്രസഹമന്ത്രി കൂടിക്കാഴ്ച നടത്തും.
ഇന്ത്യന് സമൂഹവുമായി ബന്ധപ്പെട്ട പരിപാടികളില് പങ്കെടുക്കാനായി കേന്ദ്രസഹമന്ത്രി 2022 ഒക്ടോബര് 8നും 9നും അറ്റ്ലാന്റ സന്ദര്ശിക്കും.
ND
(
പ്രധാനമന്ത്രിയുടെ ഓഫീസ്
രണ്ടാം ഇന്ത്യ-നോർഡിക് ഉച്ചകോടി
പ്രധാനമന്ത്രി ശ്രീ നരേന്ദ്ര മോദി, ഡെന്മാർക്ക് പ്രധാനമന്ത്രി മെറ്റെ ഫ്രെഡറിക്സൻ, ഐസ്ലൻഡ് പ്രധാനമന്ത്രി കാട്രിൻ ജാക്കോബ്സ്ഡോട്ടിർ, നോർവേ പ്രധാനമന്ത്രി ജോനാസ് ഗഹർ സ്റ്റോർ, സ്വീഡൻ പ്രധാനമന്ത്രി മഗ്ദലീന ആൻഡേഴ്സൺ, ഫിൻലാന്റിലെ പ്രധാനമന്ത്രി സന്ന മാരിൻ എന്നിവർക്കൊപ്പം രണ്ടാം ഇന്ത്യ-നോർഡിക് ഉച്ചകോടിയിൽ പങ്കെടുത്തു.
2018-ൽ സ്റ്റോക്ക്ഹോമിൽ നടന്ന ഒന്നാം ഇന്ത്യ-നോർഡിക് ഉച്ചകോടി മുതൽ ഇന്ത്യ-നോർഡിക് ബന്ധത്തിന്റെ പുരോഗതി അവലോകനം ചെയ്യാൻ ഉച്ചകോടി അവസരം നൽകി. മഹാമാരിക്ക് ശേഷമുള്ള സാമ്പത്തിക വീണ്ടെടുക്കൽ, കാലാവസ്ഥാ വ്യതിയാനം, സുസ്ഥിര വികസനം, നവീകരണം, ഡിജിറ്റൽവൽക്കരണം ഹരിതവും വൃത്തിയുള്ളതുമായ വളർച്ച എന്നിവയിൽ ബഹുമുഖ സഹകരണം തുടങ്ങിയവ സംബന്ധിച്ച ചർച്ചകൾ നടന്നു.
സുസ്ഥിര സമുദ്ര പരിപാലനത്തിൽ ഊന്നൽ നൽകി സമുദ്രമേഖലയിലെ സഹകരണത്തെക്കുറിച്ചും ചർച്ചകൾ നടന്നു. സമുദ്ര സാമ്പത്തിക മേഖലയിൽ, പ്രത്യേകിച്ച് ഇന്ത്യയുടെ സാഗർമാല പദ്ധതിയിൽ നിക്ഷേപം നടത്താൻ നോർഡിക് കമ്പനികളെ പ്രധാനമന്ത്രി ക്ഷണിച്ചു.
ആർട്ടിക് മേഖലയിലെ നോർഡിക് മേഖലയുമായുള്ള ഇന്ത്യയുടെ പങ്കാളിത്തം ചർച്ച ചെയ്തു. ആർട്ടിക് മേഖലയിൽ ഇന്ത്യ-നോർഡിക് സഹകരണം വിപുലീകരിക്കുന്നതിന് ഇന്ത്യയുടെ ആർട്ടിക് നയം നല്ല ചട്ടക്കൂട് നൽകുന്നുണ്ടെന്ന് പ്രധാനമന്ത്രി ചൂണ്ടിക്കാട്ടി.
ഇന്ത്യയിൽ നിക്ഷേപം നടത്താൻ നോർഡിക് രാജ്യങ്ങളുടെ സോവറിൻ വെൽത്ത് ഫണ്ടുകളെ പ്രധാനമന്ത്രി ക്ഷണിച്ചു.
മേഖലാ , ആഗോള സംഭവവികാസങ്ങളെക്കുറിച്ചും ചർച്ചകൾ നടന്നു.
ഉച്ചകോടിക്ക് ശേഷം ഒരു സംയുക്ത പ്രസ്താവന അംഗീകരിച്ചു
-ND-
(
പ്രധാനമന്ത്രിയുടെ ഓഫീസ്
വിഖ്യാത സാമൂഹ്യ ശാസ്ത്രജ്ഞൻ ഇൻഡിബോർ ദ്യൂരിയുടെ വിയോഗത്തിൽ പ്രധാനമന്ത്രി അനുശോചിച്ചു
അസമിലെ പ്രമുഖ പണ്ഡിതനും സാമൂഹ്യ ശാസ്ത്രജ്ഞനുമായ ശ്രീ ഇൻഡിബോർ ദ്യൂരിയുടെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"ശ്രീ ഇൻഡിബോർ ദ്യൂരി ജിയുടെ വേർപാടിൽ വേദനിക്കുന്നു. സാഹിത്യത്തിന്റെയും സംസ്കാരത്തിന്റെയും വിദ്യാഭ്യാസത്തിന്റെയും ലോകത്തിന് അദ്ദേഹം മഹത്തായ സംഭാവനകൾ നൽകി. അദ്ദേഹത്തിന്റെ കുടുംബത്തെയും ആരാധകരെയും അനുശോചനം അറിയിക്കുന്നു. ഓം ശാന്തി:
-ND-
(
സൂക്ഷ്മ, ചെറുകിട, ഇടത്തരം മന്ത്രാലയം
മനോജ് കുമാര് ഖാദി ഗ്രാമ വ്യവസായ കമ്മീഷന് ചെയര്മാന്
കേന്ദ്ര സൂക്ഷ്മ ചെറുകിട ഇടത്തരം സംരംഭകത്വ മന്ത്രാലയത്തിനുകീഴിലുള്ള ഖാദി ഗ്രാമ വ്യവസായ കമ്മീഷന് ചെയര്മാന് ആയി ശ്രീ. മനോജ് കുമാര് ചുമതലയേറ്റു. കമ്മീഷന്റെ പടിഞ്ഞാറന് മേഘലയുടെ അംഗമായും അദ്ദേഹം പ്രവര്ത്തിക്കും. ഖാദി ഗ്രാമ വ്യവസായ കമ്മീഷന് മാര്ക്കറ്റിംഗ് വിഭാഗം വിദഗ്ദ അംഗമായി പ്രവര്ത്തിച്ചുവരികായായിരുന്നു അദ്ദേഹം.
(Visitor Counter : 15
പ്രധാനമന്ത്രിയുടെ ഓഫീസ്
ഏഷ്യന് ഗെയിംസ്-2022ല് അമ്പെയ്ത്ത് മിക്സഡ് ടീം കോമ്പൗണ്ടില് സ്വര്ണ്ണമെഡല് നേടിയ ജ്യോതി സുരേഖ വെണ്ണത്തിനെയും ഓജസിനേയും പ്രധാനമന്ത്രി പ്രകീര്ത്തിച്ചു
ഹാങ്ഷൗവില് നടക്കുന്ന ഏഷ്യന് ഗെയിംസ്2022-ല് അമ്പെയ്ത്ത് മിക്സഡ് ടീം കോമ്പൗണ്ട് ഇനത്തില് സ്വര്ണമെഡല് നേടിയ ജ്യോതി സുരേഖ വെന്നത്തെയും ഓജസിനെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''ഏഷ്യന് ഗെയിംസില് അമ്പെയ്ത്തിലെ ആദ്യ സ്വര്ണമെഡല്!
മിക്സഡ് ടീം കോമ്പൗണ്ട് ഇവന്റില് ബുള്സ്ഐ അടിച്ച്, മികച്ച പോഡിയം ഫിനിഷിലേക്ക്  നയിച്ചതിന്, ജ്യോതി സുരേഖ വെന്നത്തെയും ഓജസിനേയും അനുമോദിക്കുന്നു. അവരുടെ അസാധാരണമായ കഴിവും കൃത്യതയും ടീം വര്ക്കും മികച്ച ഫലങ്ങള് ഉറപ്പാക്കി. അവര്ക്ക് അഭിനന്ദനങ്ങള്'' പ്രധാനമന്ത്രി എക്സില് പോസ്റ്റ് ചെയ്തു.
NS
(
പ്രധാനമന്ത്രിയുടെ ഓഫീസ്
ആണവോർജ കമ്മീഷൻ മുൻ ചെയർമാൻ ഡോ. ശ്രീകുമാർ ബാനർജിയുടെ നിര്യാണത്തിൽ പ്രധാനമന്ത്രി ശ്രീ. നരേന്ദ്ര മോദി ദുഃഖം രേഖപ്പെടുത്തി
ആണവോർജ കമ്മീഷൻ മുൻ ചെയർമാൻ ഡോ. ശ്രീകുമാർ ബാനർജിയുടെ നിര്യാണത്തിൽ പ്രധാനമന്ത്രി ശ്രീ. നരേന്ദ്ര മോദി ദുഃഖം രേഖപ്പെടുത്തി
ഇന്ത്യയുടെ ശാസ്ത്ര രംഗത്തിന് , പ്രത്യേകിച്ച് ആണവോർജം , മെറ്റലർജി എന്നീ മേഖലകളിൽ നൽകിയ മാർഗദർശികളായ സംഭാവനകളുടെ പേരിൽ ഡോ. ശ്രീകുമാർ ബാനർജി അനുസ്മരിക്കപ്പെടുമെന്ന് പ്രധാനമന്ത്രി ട്വീറ്റിൽ പറഞ്ഞു. "അദ്ദേഹം ഒരു മികച്ച ഉപദേഷ്ടാവും സ്ഥാപന നിർമ്മാതാവുമായിരുന്നു. അദ്ദേഹത്തിന്റെ നിര്യാണത്തിൽ ദുഖിക്കുന്നു. അദ്ദേഹത്തിന്റെ കുടുംബത്തിന് അനുശോചനം അർപ്പിക്കുന്നു. ഓം ശാന്തി."
പ്രധാനമന്ത്രിയുടെ ഓഫീസ്
രാജ്യസഭാ എംപി ശ്രീ ഹർദ്വാർ ദുബെയുടെ നിര്യാണത്തിൽ പ്രധാനമന്ത്രി അനുശോചിച്ചു
ഉത്തർപ്രദേശിൽ നിന്നുള്ള രാജ്യസഭാ എംപി ശ്രീ ഹർദ്വാർ ദുബെയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു :
“കഠിനാധ്വാനിയായിരുന്ന ബിജെപി എംപി ഹർദ്വാർ ദുബെ ജിയുടെ വിയോഗത്തിൽ അങ്ങേയറ്റം ദുഃഖമുണ്ട്. ഉത്തർപ്രദേശിന്റെ വികസന യാത്രയിൽ അദ്ദേഹം നൽകിയ സുപ്രധാന സംഭാവനകൾക്ക് എന്നും സ്മരിക്കപ്പെടുന്ന അടിസ്ഥാന തലത്തിലെ നേതാവായിരുന്നു അദ്ദേഹം. ദുഃഖത്തിന്റെ ഈ വേളയിൽ അദ്ദേഹത്തിന്റെ കുടുംബത്തിനും ആരാധകർക്കും ദൈവം ശക്തി നൽകട്ടെ. ഓം ശാന്തി!"
ND
(
ആരോഗ്യ, കുടുംബക്ഷേമ മന്ത്രാലയം
മഹാരാഷ്ട്ര, കേരളം, പഞ്ചാബ്, മധ്യപ്രദേശ്, തമിഴ്നാട്, ഗുജറാത്ത്, ഛത്തീസ്ഗഡ് എന്നീ സംസ്ഥാനങ്ങളിൽ പ്രതിദിന കോവിഡ് കേസുകളിൽ വർദ്ധന
കോവിഡ് ബാധിച്ച് നിലവിൽ ചികിത്സയിലുള്ളവരുടെ എണ്ണം രാജ്യത്തെ ആകെ കോവിഡ് ബാധിതരുടെ എണ്ണത്തിന്റെ 1.37% ആയി. 1,51,708 ആണ് നിലവിൽ ചികിത്സയിലുള്ളവരുടെ എണ്ണം. മഹാരാഷ്ട്ര, കേരളം, പഞ്ചാബ്, മധ്യപ്രദേശ്, തമിഴ്നാട്, ഗുജറാത്ത്, ഛത്തീസ്ഗഡ് എന്നിവിടങ്ങളിൽ പ്രതിദിന കേസുകളിലുണ്ടായ വർദ്ധനയാണ് ഇതിന് പ്രധാന കാരണം.
കഴിഞ്ഞ 24 മണിക്കൂറിനുള്ളിൽ 16,738 പുതിയ പ്രതിദിന കേസുകൾ കൂടി റിപ്പോർട്ട് ചെയ്തു. പുതിയ കേസുകളിൽ 89.57% 7 സംസ്ഥാനങ്ങളിൽ നിന്നാണ്. ഏറ്റവും കൂടുതൽ പ്രതിദിന കേസുകൾ റിപ്പോർട്ട് ചെയ്തത് മഹാരാഷ്ട്രയാണ്.ഇവിടെ പ്രതിദിന കേസുകളുടെ എണ്ണം 8,807 ആണ്. 4,106 പേരുമായി തൊട്ടുപിന്നിലാണ് കേരളം.
സംസ്ഥാനങ്ങളിലെ ആരോഗ്യവകുപ്പുമായി സഹകരിച്ച് കോവിഡ് -19 പ്രതിരോധ നടപടികൾ ഊർജ്ജിതമാക്കുന്നതിനായി കേരളം, മഹാരാഷ്ട്ര, കർണാടക, തമിഴ്നാട്, പശ്ചിമ ബംഗാൾ, ഛത്തീസ്ഗഡ്, പഞ്ചാബ്, മധ്യപ്രദേശ്, ഗുജറാത്ത്, ജമ്മു കശ്മീർ എന്നിവിടങ്ങളിലേക്ക് ഉന്നതതല മൾട്ടി-ഡിസിപ്ലിനറി സംഘങ്ങളെ കേന്ദ്രം നിയോഗിച്ചിട്ടുണ്ട്.
പകർച്ച വ്യാധിയുടെ ശൃംഖല  തകർക്കാൻ ശക്തമായ നടപടികൾ സ്വീകരിക്കുന്നതിൽ ശ്രദ്ധ കേന്ദ്രീകരിക്കണമെന്ന് കേന്ദ്രം സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കത്തെഴുതിയിട്ടുണ്ട്.
എന്നാൽ, സഞ്ചിത രോഗസ്ഥിരീകരണ നിരക്കിൽ തുടർച്ചയായ ഇടിവിന് രാജ്യം സാക്ഷ്യം വഹിക്കുന്നുണ്ട്. 2021 ഫെബ്രുവരി 25 ലെ കണക്കുപ്രകാരം, സഞ്ചിത രോഗസ്ഥിരീകരണ നിരക്ക് 5.17% ആണ്.
ഇന്ന് രാവിലെ 7 മണി വരെയുള്ള റിപ്പോർട്ട് അനുസരിച്ച് 2,64,315 സെഷനുകളിലായി 1,26,71,163 പേർക്ക് വാക്സിൻ നൽകിയിട്ടുണ്ട്.
വാക്സിനേഷൻ ദൗത്യത്തിന്റെ 40-ാം ദിനം  5,03,947 ഡോസ് വാക്സിൻ നൽകി.
രാജ്യത്ത് ഇതുവരെ ആകെ രോഗമുക്തി നേടിയവരുടെ എണ്ണം 1,07,38,501 ആണ്. രോഗമുക്തി നിരക്ക് 97.21%. രോഗമുക്തി നേടിയവരുടെ എണ്ണവും സജീവ കേസുകളും തമ്മിലുള്ള അന്തരം നിരന്തരം വർദ്ധിച്ചുകൊണ്ടിരിക്കുകയാണ്. ഇന്നത്തെ കണക്കനുസരിച്ച് 10,586,793 ആണ് ഈ അന്തരം. കഴിഞ്ഞ 24 മണിക്കൂറിനുള്ളിൽ 11,799 പേർ കൂടി രോഗമുക്തി നേടി.
പ്രധാനമന്ത്രിയുടെ ഓഫീസ്
പരീക്ഷകളെ കുറിച്ച് ഡെറാഡൂണിലെ വിദ്യാർത്ഥിനി ദിയ, രചിച്ച കവിത പങ്കിട്ടതിനെ പ്രധാനമന്ത്രി അഭിനന്ദിച്ചു
ഡെറാഡൂണിലെ ഒഎൻജിസി കേന്ദ്രീയ വിദ്യാലയത്തിലെ വിദ്യാർത്ഥിനിയായ കുമാരി ദിയ പരീക്ഷയെക്കുറിച്ച് രചിച്ച കവിത പങ്കുവെച്ചതിന് പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
കേന്ദ്രീയ വിദ്യാലയ സംഗത്ഥന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"വളരെ ക്രിയാത്മകമാണ്! സമ്മർദ്ദമില്ലാത്ത പരീക്ഷകളാണ് മികച്ച പരീക്ഷകൾ. ഈ മാസം 27-ന് പരീക്ഷാ പെചർച്ച 2023-ൽ നാം ഇതും മറ്റും ചർച്ച ചെയ്യും."
പ്രധാനമന്ത്രിയുടെ ഓഫീസ്
ഏറ്റവും ആവശ്യമുള്ളവര്ക്ക് വാക്സിന് ആദ്യം ലഭിക്കും : പ്രധാനമന്ത്രി
വാക്സിനേഷന് യജ്ഞത്തില് ഇന്ത്യയെ നയിക്കുന്നത് മനുഷ്യ കേന്ദ്രീകൃത സമീപനം : പ്രധാനമന്ത്രി
ജാഗ്രത തുടരണമെന്നും വാക്സിന് പ്രോട്ടോക്കോള് പാലിക്കണമെന്നും ജനങ്ങളോട് അഭ്യര്ത്ഥിച്ചു
(ഇന്ത്യയുടെ കോവിഡ് -19 വാക്സിനേഷന് യജ്ഞം തികച്ചും മാനുഷികവും, തത്വങ്ങളില് അധിഷ്ഠിതവുമാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. വാക്സിന് ഏറ്റവും അധികം ആവശ്യമുള്ളവര്ക്ക് അതാദ്യം ലഭിക്കും. രോഗം വരാന് ഏറ്റവും അധികം സാധ്യതയുള്ളവരെയാണ് ആദ്യം വാക്സിനേറ്റ് ചെയ്യുന്നത്. ഡോക്ടര്മാര്, നഴ്സുമാര്, ആശുപത്രി ശുചീകരണ തൊഴിലാളികള്, പാരാമെഡിക്കല് സ്റ്റാഫുകള് എന്നിവര്ക്ക് ആദ്യം കുത്തിവയ്പ്പ് എടുക്കാനുള്ള അവകാശമുണ്ട്. പൊതുമേഖലയിലെയും, സ്വകാര്യ മേഖലയിലെയും ആശുപത്രികള്ക്ക് ഈ മുന്ഗണന ലഭ്യമാണ്. രാജ്യമൊട്ടാകെയുള്ള കോവിഡ് -19 വാക്സിനേഷന് യജ്ഞം വീഡിയോ കോണ്ഫറന്സിംഗിലൂടെ ഉദ്ഘാടനം ചെയ്ത ശേഷം സംസാരിക്കുകയായിരുന്നു പ്രധാനമന്ത്രി.
ആരോഗ്യപ്രവര്ത്തര്ക്ക് ശേഷം അവശ്യ സേവന മേഖലകളില് പ്രവര്ത്തിക്കുന്നവര്ക്കും, രാജ്യത്തിന്റെ സുരക്ഷാ, ക്രമസമാധാന പാലന രംഗങ്ങളിലുള്ളവര്ക്കും കുത്തിവയ്പ്പ് നല്കും. നമ്മുടെ സുരക്ഷാ സേനകള്, പൊലീസ് സേനാംഗങ്ങള്, അഗ്നിശമന സേനാംഗങ്ങള്, ശുചീകരണ തൊഴിലാളികള് തുടങ്ങിയവര്ക്ക് മുന്ഗണന നല്കും. ഇവരുടെ എണ്ണം ഏകദേശം മൂന്ന് കോടിയോളം വരുമെന്നും അവരുടെ കുത്തിവയ്പ്പിനുള്ള ചെലവ് കേന്ദ്ര ഗവണ്മെന്റ് വഹിക്കുമെന്നും പ്രധാനമന്ത്രി പറഞ്ഞു.
പ്രതിരോധ കുത്തിവയ്പ്പിനുള്ള കരുത്തുറ്റ സംവിധാനങ്ങള് വിശദീകരിച്ച് കൊണ്ട് രണ്ട് ഡോസുകള് എടുക്കുന്നതില് വീഴ്ച വരുത്തരുതെന്ന് പ്രധാനമന്ത്രി ജനങ്ങളെ ഓര്മ്മിപ്പിച്ചു. രണ്ട് ഡോസുകള്ക്കുമിടയില് ഒരു മാസത്തെ വിടവുണ്ടാകും. രണ്ടാമത്തെ ഡോസ് എടുത്ത് രണ്ടാഴ്ച കഴിഞ്ഞ് മാത്രമേ കൊറോണയ്ക്കെതി രായുള്ള പ്രതിരോധം മനുഷ്യശരീരത്തില് വികാസനം പ്രാപിക്കുകയുള്ളൂ എന്നതിനാല് വാക്സിന് എടുത്ത ശേഷവും ജാഗ്രത തുടരണമെന്ന് അദ്ദേഹം ജനങ്ങളോട് ആവശ്യപ്പെട്ടു.
കൊറോണയ്ക്കെതിരായ പോരാട്ടത്തില് കാണിച്ച അതേ ക്ഷമ വാക്സിനേഷന്റെ കാര്യത്തിലും കാണിക്കണമെന്ന് ശ്രീ നരേന്ദ്ര മോദി ജനങ്ങളോട് അഭ്യര്ത്ഥിച്ചു.